**Ενημερωτικό Σημείωμα (Newsletter)**

**Αποτελέσματα της Πράξης *«Συμβουλευτικές Υπηρεσίες για τη διασφάλιση της συμβατότητας των συγχρηματοδοτούμενων Πράξεων με τις απαιτήσεις του Κανονιστικού Πλαισίου των ΕΔΕΤ για την αναπηρία»***

H Εθνική Συνομοσπονδία Ατόμων με Αναπηρία (Ε.Σ.Α.μεΑ.) -η οποία αποτελεί την τριτοβάθμια οργάνωση εκπροσώπησης των ατόμων με αναπηρία, χρόνιες παθήσεις και των οικογενειών τους στην ελληνική κοινωνία και Πολιτεία υλοποίησε την Πράξη *«Συμβουλευτικές Υπηρεσίες για τη διασφάλιση της συμβατότητας των συγχρηματοδοτούμενων Πράξεων με τις απαιτήσεις του Κανονιστικού Πλαισίου των ΕΔΕΤ για την αναπηρία»*, η οποία εντάσσεται στο Επιχειρησιακό Πρόγραμμα «Τεχνική Βοήθεια 2014-2020», Άξονες Προτεραιότητας 1-7, Ειδικός Στόχος 1: *«Ενίσχυση των συστημάτων και των διαδικασιών διοίκησης και συντονισμού της εφαρμογής των Επιχειρησιακών Προγραμμάτων»*. Η Πράξη -περιγραφή της οποίας έχει αναρτηθεί στην ιστοσελίδα της Ε.Σ.Α.μεΑ.- συγχρηματοδοτείται από το Ευρωπαϊκό Κοινωνικό Ταμείο (ΕΚΤ), το Ευρωπαϊκό Ταμείο Περιφερειακής Ανάπτυξης (ΕΤΠΑ) και το Ταμείο Συνοχής. Επιπρόσθετα, αποτελεί συνέχεια της Πράξης [*«Συμβουλευτικές Υπηρεσίες Υποστήριξης για την Εξειδίκευση της αναπηρίας και της προσβασιμότητας»*,](http://139.144.147.121/projects-tenders/national-projects/2724-praxi-symboyleytikes-ypiresies-ypostirixis-gia-tin-exeidikeysi-tis-anapirias-kai-tis-prosbasimotitas) η οποία υλοποιήθηκε από την Ε.Σ.Α.μεΑ. στο πλαίσιο εφαρμογής του Επιχειρησιακού Προγράμματος «Τεχνική Υποστήριξη Εφαρμογής» 2007-2013.

**Σκοπός της Πράξης:** η ενίσχυση της ικανότητας των Ειδικών Υπηρεσιών Διαχείρισης, των Ειδικών Υπηρεσιών Εφαρμογής και Ενδιάμεσων Φορέων Διαχείρισης (ωφελούμενες υπηρεσίες/φορείς) όχι μόνο να εξειδικεύουν και να παρακολουθούν, αλλά και να αξιολογούν στα παραδοτέα των συγχρηματοδοτούμενων έργων του ΕΣΠΑ 2014 - 2020 την εφαρμογή των δύο κριτηρίων «Προαγωγή της *ισότητας ανδρών και γυναικών και της μη διάκρισης»* στο πεδίο της αναπηρίας και *«Εξασφάλιση της προσβασιμότητας των ατόμων με αναπηρία»* του *«Οδηγού Αξιολόγησης Αιτήσεων Χρηματοδότησης Πράξεων (πλην κρατικών ενισχύσεων) συγχρηματοδοτούμενων από τα Επιχειρησιακά Προγράμματα του στόχου 'Επενδύσεις στην Ανάπτυξη και την απασχόληση'»*, και να προβαίνουν, όταν και όπου απαιτείται, σε βελτιωτικές και διορθωτικές παρεμβάσεις.

**Αρχιτεκτονική της Πράξης:** 1 Υποέργο με 6 Πακέτα Εργασίας.

Ακολουθεί παρουσίαση των Πακέτων Εργασίας και των αποτελεσμάτων τους.

**Πακέτο Εργασίας 1:** **«Ανίχνευση των εξειδικευμένων αναγκών των ωφελούμενων υπηρεσιών/φορέων**»

Η Ε.Σ.Α.μεΑ. συνεργάστηκε με την Εθνική Αρχή Συντονισμού (ΕΥΣΣΑ, ΕΥΘΥ, ΕΥΣΕΚΤ) με στόχο τη διαμόρφωση ενός ερωτηματολογίου ανίχνευσης αναγκών που απευθύνεται στις ωφελούμενες υπηρεσίες/φορείς. Τα συμπεράσματα από την επεξεργασία του ερωτηματολογίου οδήγησαν στον καθορισμό των ενοτήτων του Οδηγός (βλ. Πακέτο Εργασίας 2), καθώς και στις ενότητες που θα βασίζονται η επιμόρφωση των τοπικών συμβούλων (βλ. Πακέτο Εργασίας 3). Το ερωτηματολόγιο απεστάλη προς συμπλήρωση στις Ειδικές Υπηρεσίες Διαχείρισης, Ειδικές Υπηρεσίες Εφαρμογής, Ενδιάμεσους Φορείς Διαχείρισης και Επιτελικές Δομές του ΕΣΠΑ 2014-2020.

**Πακέτο Εργασίας 2:** **«Εργαλείο Α΄ - Εκπόνηση Οδηγού για την αξιολόγηση της εφαρμογής των κριτηρίων της μη διάκρισης λόγω αναπηρίας και της προσβασιμότητας στα έργα των συγχρηματοδοτούμενων Πράξεων και παροχή υποστηρικτικών υπηρεσιών»**

Εκπονήθηκε «Οδηγός για την αξιολόγηση της εφαρμογής των κριτηρίων της μη διάκρισης λόγω αναπηρίας και της προσβασιμότητας στα άτομα με αναπηρία στα έργα των συγχρηματοδοτούμενων Πράξεων», ο οποίος περιλαμβάνει, μεταξύ άλλων, εμπόδια ανά κατηγορία αναπηρίας, ισχύουσα νομοθεσία και αντιστοίχισή της με τα κριτήρια της μη διάκρισης λόγω αναπηρίας και της προσβασιμότητας του «*Οδηγού Αξιολόγησης Αιτήσεων Χρηματοδότησης Πράξεων (πλην κρατικών ενισχύσεων) συγχρηματοδοτούμενων από τα Επιχειρησιακά Προγράμματα του στόχου 'Επενδύσεις στην Ανάπτυξη και την απασχόληση'»*, δημιουργία λιστών ελέγχου (check lists) αξιολόγησης της ενσωμάτωσης των παραπάνω κριτηρίων, εξειδίκευση των ως άνω κριτηρίων σε γενικές δράσεις, δράσεις κρατικών ενισχύσεων κ.λπ. Επιπρόσθετα, στο πλαίσιο του ίδιου πακέτου εργασίας διατέθηκαν εισηγητές για τις δυο επιμορφώσεις που έλαβαν χώρα στην Αθήνα και στη Θεσσαλονίκη (βλ. Πακέτο Εργασίας 3). Ο Οδηγός έχει αναρτηθεί στην ιστοσελίδα της Ε.Σ.Α.μεΑ.

**Πακέτο Εργασίας 3:** **«Εργαλείο Β΄- Διοργάνωση επιμορφωτικών σεμιναρίων για τη δημιουργία τοπικών συμβούλων για την υποστήριξη των Υπηρεσιών Διαχείρισης στην αξιολόγηση της εφαρμογής των κριτηρίων της μη διάκρισης λόγω αναπηρίας και της προσβασιμότητας στα παραδοτέα των συγχρηματοδοτούμενων έργων»**

Διοργανώθηκαν δύο επιμορφωτικά σεμινάρια σε Αθήνα (από τις 28 έως και τις 31 Μαρτίου 2023) και Θεσσαλονίκη (από τις 21 έως και τις 24 Μαρτίου 2023) με στόχο την επιμόρφωση στελεχών του αναπηρικού κινήματος από τις Περιφέρειες της χώρας για την υποστήριξη των Υπηρεσιών Διαχείρισης κατά τη διάρκεια των ενδιάμεσων και τελικών ελέγχων/αξιολογήσεων που αυτές διεξάγουν στα παραδοτέα των συγχρηματοδοτούμενων Πράξεων. Τα στελέχη αυτά, 14 στην Αθήνα και 10 στη Θεσσαλονίκη, επιμορφώθηκαν πάνω στα εργαλεία που περιλαμβάνει ο Οδηγός που εκπονήθηκε στο πλαίσιο του Πακέτου Εργασίας 2 προκειμένου να αξιοποιηθούν από τις Ειδικές Υπηρεσίες Διαχείρισης ως έμπειροι χρήστες με γνώση των εργαλείων που περιλαμβάνει ο Οδηγός.

Το Πρόγραμμα του Σεμιναρίου Επιμόρφωσης περιλάμβανε τις παρακάτω θεματικές ενότητες:

|  |
| --- |
| *Πολιτική Συνοχής, Ταμεία της ΕΕ, ΕΣΠΑ & Επιχειρησιακά Προγράμματα*  |
| *Η μη διάκριση λόγω αναπηρίας και η προσβασιμότητα στη Σύμβαση των Ηνωμένων Εθνών για τα Δικαιώματα των Ατόμων με Αναπηρίες και στο Κανονιστικό Πλαίσιο των ΕΔΕΤ*  |
| *Η μη διάκριση λόγω αναπηρίας και η προσβασιμότητα στην εθνική νομοθεσία* |
| *Αναπηρία, άτομα με αναπηρία* |
| *Κατανόηση της πρόσβασης και των εμποδίων/φραγμών* |
| *Είδη διακρίσεων και προσαρμογών* |
| *Προσβάσιμο περιβάλλον, Προσπελασιμότητα, Προσβασιμότητα* |
| *Φυσική, ψηφιακή και διαδικτυακή προσβασιμότητα* |
| *Καθολικός σχεδιασμός & συμπερίληψη* |
| *Εμπόδια στο φυσικό & δομημένο περιβάλλον (ανά κατηγορία αναπηρίας)* |
| *Εμπόδια στο ψηφιακό & διαδικτυακό περιβάλλον (ανά κατηγορία αναπηρίας)* |
| *Εξειδίκευση & έλεγχος εφαρμογής της «μη διάκρισης» σε δράσεις ΕΚΤ, ΕΤΠΑ, ΤΣ και κρατικών ενισχύσεων* |
| *Εξειδίκευση & έλεγχος εφαρμογής της «προσβασιμότητας» σε δράσεις ΕΚΤ, ΕΤΠΑ, ΤΣ και κρατικών ενισχύσεων* |
| *Παραδείγματα & ασκήσεις* |

**Πακέτο Εργασίας 4: «Διοργάνωση συναντήσεων προβολής και δημοσιοποίησης της Πράξης»**

Για τη δημοσιοποίηση και προβολή της Πράξης και ταυτόχρονα την εξοικείωση των στελεχών των Ειδικών Υπηρεσιών Διαχείρισης με τα εργαλεία της Πράξης πραγματοποιήθηκαν 13 συναντήσεις με τις Ειδικές Υπηρεσίες Διαχείρισης των Περιφερειακών Επιχειρησιακών Προγραμμάτων και 4 με τις Ειδικές Υπηρεσίες Διαχείρισης των εξής Τομεακών Επιχειρησιακών Προγραμμάτων: 1. Ανταγωνιστικότητα, Επιχειρηματικότητα και Καινοτομία, 2. Υποδομές Μεταφορών, Περιβάλλον και Αειφόρος Ανάπτυξη, 3. Ανάπτυξη Ανθρώπινου Δυναμικού, Εκπαίδευση και Δια Βίου Μάθηση και 4. Μεταρρύθμιση Δημόσιου Τομέα. Λόγω της πανδημίας του ιού COVID-19, οι συναντήσεις έλαβαν χώρα εξ’ αποστάσεως μέσω τηλεδιάσκεψης.

Στους πίνακες που ακολουθούν παρουσιάζεται ο αριθμός των στελεχών των ΕΥΔ που συμμετείχαν στις συναντήσεις προβολής και δημοσιοποίησης της Πράξης.

|  |  |  |
| --- | --- | --- |
| **α/α** | **Ειδική Υπηρεσία Διαχείρισης Περιφερειακών Επιχειρησιακών Προγραμμάτων**  | **Αριθμός συμμετεχόντων στελεχών**  |
| **1** | ΕΥΔ Επιχειρησιακού Προγράμματος Περιφέρειας Πελοποννήσου  | 11 |
| **2** | ΕΥΔ Επιχειρησιακού Προγράμματος Περιφέρειας Δυτικής Ελλάδας  | 2 |
| **3** | ΕΥΔ Επιχειρησιακού Προγράμματος Περιφέρειας Νοτίου Αιγαίου  | 4 |
| **4** | ΕΥΔ Επιχειρησιακού Προγράμματος Περιφέρειας Ηπείρου  | 16 |
| **5** | ΕΥΔ Επιχειρησιακού Προγράμματος Περιφέρειας Δυτικής Μακεδονίας  | 7 |
| **6** | ΕΥΔ Επιχειρησιακού Προγράμματος Περιφέρειας Κεντρικής Μακεδονίας  | 6 |
| **7** | ΕΥΔ Επιχειρησιακού Προγράμματος Περιφέρειας Βορείου Αιγαίου  | 8 |
| **8** | ΕΥΔ Επιχειρησιακού Προγράμματος Περιφέρειας Ανατολικής Μακεδονίας - Θράκης  | 4 |
| **9** | ΕΥΔ Επιχειρησιακού Προγράμματος Περιφέρειας Στερεάς Ελλάδας  | 7 |
| **10** | ΕΥΔ Επιχειρησιακού Προγράμματος Περιφέρειας Κρήτης  | 14 |
| **11** | ΕΥΔ Επιχειρησιακού Προγράμματος Περιφέρειας Ιονίων Νήσων  | 7 |
| **12** | Επιχειρησιακό Πρόγραμμα Περιφέρειας Θεσσαλίας  | 7 |
| **13** | ΕΥΔ Επιχειρησιακού Προγράμματος Περιφέρειας Αττικής  | 2 |
|  | **Σύνολο**  | 95  |

|  |  |  |
| --- | --- | --- |
| **α/α** | **Ειδική Υπηρεσία Διαχείρισης Τομεακών Επιχειρησιακών Προγραμμάτων**  | **Αριθμός συμμετεχόντων στελεχών**  |
| **1** | ΕΥΔ Επιχειρησιακού Προγράμματος «Ανταγωνιστικότητα, Επιχειρηματικότητα και Καινοτομία»  | 3 |
| **2** | ΕΥΔ Επιχειρησιακού Προγράμματος «ΥΜΕΠΕΡΑΑ»  | 10 |
| **3** | ΕΥΔ Επιχειρησιακού Προγράμματος «Μεταρρύθμιση Δημόσιου Τομέα»  | 2 |
| **4** | ΕΥΔ Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Διά Βίου Μάθηση» | 1 |
|  | **Σύνολο**  | 16 |

**Πακέτο Εργασίας 5**: **«Αναπαραγωγή Οδηγού»**

Αναρπάχθηκε ο Οδηγός που εκπονήθηκε στο πλαίσιο του Πακέτου Εργασίας 2 σε έντυπη και ηλεκτρονική μορφή (USB).

**Πακέτο Εργασίας 6: «Τεχνική υποστήριξη της Πράξης»**

Ενέργειες που έλαβαν χώρα για τη διοικητική και τεχνική υποστήριξη της Πράξης.

Για οποιαδήποτε περαιτέρω διευκρίνιση ή για αποστολή του Οδηγού σε έντυπη μορφή μη διστάσετε να επικοινωνήστε με τον Υπεύθυνο της Πράξης κ. Δημήτρη Λογαρά. Τηλέφωνο επικοινωνίας: 2109949837/ Ηλεκτρονική Διεύθυνση: esaea@otenet.gr